Injay fa mihamisinda ilay hafanana nanevokevoka teo ary manomboka mitsoka mahalana ny tsio-drivotra mamelombelona. Mazava dia mazava ny faravodilanitra andrefana fa efa mivonona hitelina ilay masoandro mpanome aina ny voary sodokan’ity hazavana tsy haharitra intsony ny mpiasa eny an-tsaha ka mbola variana mamadibadika ny bainga nefa ny voromanidina efa namakivaky ny lanitra manga rehefa avy nikalo ny vetsovetson-takariva fa handeha hamonjy fodiana nihilana kely foana dia efa ao ambadik’iry tendrombohitra andrefan-tanàna iry ilay mpanjakan’ny andro ka taratra sisa no navelany hisandrahaka eo ambony havoana teraka ny somambisamby nefa fohy loatra ny fiainany fa avy nanarona azy sahady ity ny aizin’ny alina ao anatin’izany alina feno fahanginana izany no ahatsinjovana hazavana mitsilopilopy toa ampilafilain’ny firondronan-dravin-kazo ery avara-tanàna trano tsizarizary io ary ny endriny ivelany izay azo alaina ara-keviny ihany na dia ao anatin’ny aizina aza , dia toa mitory fahantrana sahady eny , marina izany fa tamin’ny trano roa ngezalahy ravak’itsy tanàna itsy , tamin’ny tanimbary manerana irony tany lemaka dia io no sisa tafajanona ao no mitoetra ankehitriny ratiamafana ilay nanefoefo tamin’ny lasa , ilay natao tsy hovoahozongozona teo amin’ny harena , ilay hazo nijoalajoala nandeha naningana irery , kanefa hay avo toerana nitsingilahila. Ny riakam-pahavaratra namelona no nikaoka ny fototra tsikelikely ka ny rivo malefaka mpanafosafo aza nanjary fahavalo naningotra aina mihintsana ny raviny ankehitriny ary ny rantsany sisa hisandrahaka maina mivoha ny varavaram-be io ramatoa ramihafy mitakoko eo amorom-patana mamindro amin’ity afo tsy manan-kandrahoina tsy mety izy fa ny endriny kaoka nianjadiam-pahoriana no atombiny eo ambony lohaliny resy io vehivavy io izao resy tanteraka ka tsy sahy manopy maso akory amin’ireo sombin’ny ainy manjokaiky manodidina azy eny , fa na dia mba nikikitra mafy aza ny herim-pon- dreny dia nirodana notsihifin’ilay vera mampidi-doza ny hatsemboham-behivavy kohakohaka matetika kosa no mitory fa mbola misy olona hafa koa ao an- trano dia ratiamafana , mitoetra irery eo an-joron-trano efa mba ontsa ihany ny fon- dehilahy nefa mahery dia mahery ilay rano mandoro tsy hita intsony iny hariva iny ka mbola lasa any aminy ihany ny vinany tsy naharitra ireo zaza alohan’ny hatoriana amin’ilay tsihy hisatra mangatsiaka solom-pandriana ka nilaza tamin’ny reniny mahantra hanafaingana ny tsy misy , dia ilay tohan’aina fadiranovana mba fahitany isan-kariva alohan’ny hikimpian’ny masony indrisy ! Tsy namaly ilay vavan-dreniny , ilay feo mpanambitamby nipitrapitra no hany sisa azon’ireto adala natao sy nanolakolana ny tanan’ akanjony efa rovidrovitra tao am-bavany nahita izany ilay fo vato nitokan-toerana vao namela ny vetsovetsony tapitra hatreo angamba ny fanembonana nitanondrika ka ny lohany , toa mitory fa tonga nivalombalona ao ny feon’ny eritreritra ? Ho inonao ny hipitrapitran’ireo zaza efa kaozatra sy mifezafeza ireo ? Fa angaha tsy mahatsiaro ilay kibo nitoerana efa lasan-ko vovoko no dia nahajery itsy vehivavy nahitsoka amin’ny fahoriana lalina loatra ? Dia indro fa nijohy moramora teo am-pitoerana teo ny ranomasony nihasarotra ny fiainany ka ny fisefosefoana naterak’izany manapatapaka ny fikorianan’ilay ranomaso sarobidy nipatrapatraka tsy azo notohaina ilay rano hampody hasambarana satria ela tsy nirotsaka ny oram- panenenana eny , valo taona lasa izay !